Gratis onderwys nie deel van denkraamwerk | Netwerk24
Gratis onderwys nie deel van denkraamwerk
Deur Hannes Joubert, Durbanville 06 Maart 2020 05:00
Die meegaande brief van die Vrystaatse provinsiale rekenmeester in Bloemfontein, gedateer 3 April 1939, bevestig die beursskuld van ’n laerskoolonderwyser aan die Sheridan Halte-skool naby Bethlehem in die Oos-Vrystaat.
Toe my onderwyser-pa hierdie skuldbrief ontvang het, was ek drie maande oud.
Die bedrag van sowat R65 is stelselmatig afgetrek van ’n salaris wat aanvanklik minder as R2 per maand was.
Ek onthou goed hoe bly pa was en hoe het hy gespog toe sy studieskuld uiteindelik alles betaal is.
Hy het elke pennie vir sy verworwe kennis self betaal.
En as onderwyser het hy seker ’n paar duisend kinders met hul geleerdheid gehelp.
Ek glo nie gratis onderwys of om te staak was deel van hulle denkraamwerk nie.